- Vi har nogle gode spor at gå efter, siger politikommissær ved Nordjyllands Politi, Peter Skovbak. Manden har udover at sende stærkt ubehagelige beskeder til en kun 9-årig pige også sendt en lydfil, hvor han truer hende til at sende billeder til ham. Peter Skovbak fortæller, at de ved Nordjyllands Politi ikke har fået oplysninger om, at manden, der skønnes at være mellem 50 og 60 år, har været aktiv de seneste par dage. Manden har under navnet Ditte Jensen taget kontakt til flere elever på Jetsmark Skole. Skolen har opfordret forældre til at tjekke deres børns computere og mobiltelefoner.

Referat:
Politiet er i hælene på den mand, der har været i kontakt med flere af børnene på Jetsmark Skole på Facebook.